136 



bocsájtottak, kis kézi fűrészszel óvatosan szétfűrészeltettem. És ime, 

 nemsokára csakugyan reá jöttünk, hogy a megvizsgált tőkék nagy 

 részében ugyan olyan kukaczok tanyáztak, a minők nyárban az 

 amerikai szőlőiskolában garázdálkodtak. A kövi dinka szőlőlaj ré- 

 szükről, úgy látszik, kiváló előszeretetben szokott részesülni, mert 

 míg ebből átlag minden harmadik tőkében kukaczok vagy legalább 

 fúrásaik találtattak, a többi szőlőfajták tőkéi egészen sértetlenek vol- 

 tak. A talált kukaczok, melyek a tőkék fájának belsejében testük vas- 

 tagságának megfelelő átmérőjű szabálytalan girbe-görbe meneteket 

 rágtak, különböző korúak ós vastagságúak voltak. Azokban a tő- 

 kékben, melyeket csak a múlt télen vágtak ki, a kukaczok átlag 

 mintegy 15 mill. hosszúságot értek el, de voltak nagyobbak és 

 kisebbek is ; a legkisebb 5 mill. hosszú volt. A legnagyobb kuka- 

 czokat az 1882-ben kiirtott tőkék szolgáltatták; volt közöttük olyan 

 példány is, a melynek hosszúsága a 45 millimétert megütötte. 



Ezeken a régi tőkéken annak is a nyitjára lehetett jönni, hogy 

 miért mennek a rágások még a fiatal vesszőkön is, mindig alul- 

 ról felfelé. A kukacz ugyanis rendesen 4—10 cent. mélységben a 

 föld színe alatt fúrja be magát a tőke nyakába és rézsút felfelé 

 hatol a tőke fejébe, a hol nagyságban növekedvén, jobban elfér és 

 kényelmesebben fúrhatja meneteit. A nagyobb álczák ennélfogva 

 mindig a tőke fejében találhatók. 



Bábokat a legszorgosabb keresés daczára sem sikerűit felfe- 

 dezni, a minek alkalmasint az volt az oka, hogy a bebábozódás 

 valószínűleg nem a tőkében, hanem künn a földben történik. A 

 kifejlett bogár, melynek teljes kifejlődéséhez több évre van szük- 

 sége, rendesen csak júliusban szokott megjelenni. 



A felnőtt álcza (33. ábra b) hosszúsága 40 — 45 mill., alakja 

 hengeres, a vége felé azonban lassanként vékonyabb ; az egyes 

 testgyűrűk, melyeknek színe általában sárgásfehér, és melyeket igen 

 gyér és rövid rozsdasárga szőrözet borít, mély barázdákkal vannak 

 egymástól elválasztva. A mellkasba sülyesztett és annál jóval kes- 

 kenyebb lapos fej a felső állkapcsokkal együtt fekete ; a többi száj- 

 szervek és a csápok rozsdasárgák. A felső ajak (34. ábra a) két 

 lemezből áll ; a clypeus trapezidomú és csak kevéssé domború, a 

 tövén kétszer akkora széles, mint hosszú ; a tulajdonképeni felső 

 ajak kerülékidomú, körülbelül kétszer akkora széles mint hosszú, 

 a clypeusnál valamivel rövidebb, a tövén lapos és csupasz, külön- 

 ben pedig egész felülete gyengén domború és a mellett meglehe- 

 tősen sűrű sárga sertékkel borított. A felső állkapcsok (34. ábra b) 



